Ego O. archipresbiter de Tuillum notum facio presentibus et futuris quod quedam controversia agitabatur inter fratres Quinciacenses et Anselmum militem de Asi pro pasturis de Chamessum quas pater uoris eius Helisabeth et mater concesserant in elemosinam predictis fratribus. Tamdem idem Anselmus recognovit de hac calumnia se fratres Quinciacenses iniuste vexasse et predictam querelam laudante uxore sua Helisabeth eisdem fratribus quitavit. Huius rei testes sunt : Odebertus presbiter de Maisnil, Stephanus monhacus de Quinci, Guarnerius Libegues famulus eius, Bartholemeus frater uxoris Manasse militis, Johannes maior de Asi, Theobaldus filius Parvi. Ut autem hoc ratum et firmum in perpetuum habeatur rogatu prefati Anselmi et uxoris eius Helisabeth scripto sigillum meum apposui. Actum anno Verbi Incarnati Mo Co nonagesimo Vo.